MT
C 264/4
Il-Ġurnal Uffiċjali tal-Unjoni Ewropea
27.7.2023
7.
L-involviment tal-partijiet ikkonċernati rilevanti kollha (is-settur privat, l-NGOs, ċerti komunitajiet, eċċ.) li huma partikolarment esposti/vulnerabbli u/jew li għandhom għarfien/riżorsi/kapaċitajiet biex jinformaw u/jew jimplimentaw l-azzjonijiet ta’ adattament.
8.
Il-koordinazzjoni u l-integrazzjoni f’diversi livelli, kemm orizzontali (eż. fil-ministeri kollha) kif ukoll vertikali (eż., ma’ saffi oħra tal-amministrazzjoni pubblika), meta jiġu ppjanati u implimentati l-azzjonijiet ta’ adattament.
9.
Monitoraġġ u evalwazzjoni kontinwi tal-implimentazzjoni tal-azzjonijiet ta’ adattament, li jkopru l-proċessi kif ukoll l-effetti u l-eżiti, u li jkollhom l-istrumenti meħtieġa.
L-infrastruttura għall-monitoraġġ tal-eżiti taladattament jista’ jkollha sinerġiji importanti mat-twissija bikrija.
Passi ewlenin fl-iżvilupp jew l-aġġornament ta’ strateġiji/pjanijiet ta’ adattament Illustrazzjoni 1 Ħarsa ġenerali lejn il-passi preparatorji fl-iżvilupp jew l-aġġornament tal-istrateġija/tal-pjan ta’ adattament.
Sors: Il-Kummissjoni Ewropea Il-passi ewlenin fl-iżvilupp jew l-aġġornament tal-istrateġiji u tal-pjanijiet ta’ adattament huma miġbura fil-qosor fl-Illustrazzjoni 1 qabel it-taqsimiet aktar dettaljati ta’ hawn taħt.
Pass 1:
L-istabbiliment tal-qafas istituzzjonali u l-iżgurar tal-involviment tal-partijiet ikkonċernati
Il-pass 1 tal-linji gwida se jgħin biex: — jitħejja l-proċess għall-istrateġiji ta’ adattament għat-tibdil fil-klima; — jitfasslu l-oqfsa istituzzjonali li jinvolvu l-partijiet ikkonċernati rilevanti; — jiġu involuti l-gvernijiet sottonazzjonali; — jiġu mmobilizzati r-riżorsi għall-adattament għat-tibdil fil-klima;